Vabariigi Presidendi bibliograafia on Eesti Rahvusraamatukogu koostatud andmebaas, mis koondab presidendi trükis ilmunud kõnesid, artikleid ja intervjuusid, presidendi tegevuse kajastusi ja kirjutisi tema kohta. Lisaks hõlmab andmebaas presidendi abikaasa ning Vabariigi Presidendi Kantselei ajakirjanduses kajastatud tegevust. Bibliograafia sisaldab ka viiteid sõnumitele, tsitaatidele, anekdootidele, följetonidele, karikatuuridele ja fotodele.